text: Esbjerg vinder over Nykøbing F.
  01 oktober 2016 kl. 15.45
  Gæsterne fra Team Esbjerg tog fra Falster med to point.
  Lørdagens kamp mellem håndboldkvinderne fra Team Esbjerg og NFH endte til fordel for gæsterne fra vestkysten.
  Selvom hjemmeholdet satte første bold i målet, så sørgede esbjergenserne for at holde sig foran med 2-5 mål igennem hele 1. halvleg, som endte 15-18.
  I anden halvleg fortsatte Esbjerg deres forspring og vandt seks mål foran Nykøbing med stillingen 29-35.
  Dermed ligger Esbjerg fortsat på en andenplads i rækken med syv point efter Viborg med ni point.
  